Italiano: # Vuotare casa

– Oh Piero, cosa ci fai da queste parti in questa stagione?

– Non mi dire niente, sono venuto perché devo svuotare la casa.

– Svuotarla?

– E sì, mio fratello ha bisogno di soldi, allora l’abbiamo venduta. M’aveva chiesto se volevo comprare la sua parte, ma non posso.

– Mi dispiace tanto!

– A me scoccia talmente tanto che non puoi neppure immaginarlo! Avevo già seminato le fave, se lo avessi saputo prima, mi risparmiavo di farlo!

– [ridendo] Le mangeranno i nuovi proprietari

– Guarda, sarei persino contento! Invece quelli scemi al posto dell’orto vogliono metterci una piscina

– Una piscina? Ma lo sanno che qui dalla metà di Agosto fa piuttosto freddo?

– Gliel’ha detto persino il muratore, ma si sono intestarditi e non cambiano idea. E io me ne frego. Devo trovarmi qualcosa da fare quest’estate altrimenti divento matto. Altro che accudire gli imbecilli! Meno male che i mobili posso metterli nella soffitta di mia figlia, altrimenti avrei dovuto gettarli nella spazzatura, ci sono affezionato, c’è ancora roba dei miei...

– Allora non ti vedremo più?

– Oh vedrai che in qualche modo riesco a venire lo stesso, speravo che mio fratello non facesse così presto a vendere, così potevo starci ancora un po’, ma è sempre fortunato… Ma per i funghi ci sarò, che se passo io, per te è cappotto sicuro!

– Credici. Tanto quest’anno ti toccherà pagare il tesserino per la raccolta…

– No, mi sono tenuto un pezzettino di bosco. Non vale niente, ma mi permette di andar per funghi senza pagare il tesserino.

– Ne sai una più del diavolo!

– Guarda, per i funghi il mio cervello s’accende come un fiammifero!

– Ah, per quello il mio anche.

– Bisogna avercelo il cervello perché funzioni…

– La voglia di scherzare non ti passa eh?

– Levami pure quella… guarda, devo andare. Ti saluto, stai bene, salutami anche Franca

– Te la saluto, non sparire, fatti vivo presto. Ciao eh, tante cose belle.

Ligure: # Vuâ casa

– Ou Peo, cöse ti ghe fæ da ste bande inte sta saxon?

– No stâ à dime ninte, son vegnuo perché devo vuâ a casa.

– Vuâla?

– E scì, mæ fræ o l’à beseugno de palanche, alantô l’emmo vendua. O m’à ascì domandou se voeiva accattâ a seu parte, ma no pòsso.

– Me rincresce tanto!

– À mi me gia tanto o berrettin che no ti peu manco imaginâlo! Aiva za semenou e bazzañe, se ô saveiva primma m’avansava de fâlo!

– [riendo] Ê mangian i neuvi propietäi

– Mia, saieva fiña contento! Incangio quelli nesci, a-o pòsto dell’òrto veuan mettighe unna pisciña

– Unna pisciña? Ma ô san che chì da-a meitæ d’agosto vögne ciutòsto freido?

– Ghe l’à dito sciña o massacan, ma se son intestæ e no cangian idea. E mi me ne batto l’anima. Devo trovâme quarcösa da fâ sta stæ sedonca vëgno matto. Atro che sta apreuvo a-i bellinoin! Ancon d’assæ che a mæ mobilia pòsso mettila in sciô soieu de mæ figgia, sedonca me toccava cacciâla inta rumenta, e ghe son attaccou: ghe ancon da röba di mæ vegi…

– Alantô no te veddiemo ciù?

– Òh ti veddiæ che in quarche mòddo arriëscio à vegnî o mæximo, sperava che mæ fræ o no fesse coscì fito à vendila, coscì poeiva stâghe ancon un pittin, ma lê o l’é delongo affortunou… ma pe-i fonzi ghe saiò, che se passo mi, pe ti o l’é cappòtto seguo!

– Creddighe. Tanto quest’anno ti doviæ pagâ o cartellin pe-a cuggeita…

– No, me son tegnuo un tocchettin de bòsco. O no va ninte, ma me permette de anâ à pe fonzi senza dovei pagâ o cartellin.

– Ti ne sæ uña ciù che o Diao!

– Mia, pe-i fonzi o mæ çervello o s’açende comme un bricchetto!

– Ah, pe quello o mæ ascì.

– Beseugna aveighelo o çervello perché o fonçioñe…

– A coæ de schersâ a no te passa eh?

– Levime quella ascì… mia, devo anâ. Te saluo e stanni ben, salutime a Franca ascì

– Te â saluo, no scentâ, fatte vivo fito. Scciao eh, tante belle cöse.